CELEX: 32015D1928
Language: da
Date: 2015-10-23 00:00:00
Title: Kommissionens gennemførelsesafgørelse (EU) 2015/1928 af 23. oktober 2015 om afslutning af antidumpingproceduren vedrørende importen af visse typer folie af aluminium med oprindelse i Folkerepublikken Kina

27.10.2015   
            
            
               DA
            
            
               Den Europæiske Unions Tidende
            
            
               L 281/16
            
         KOMMISSIONENS GENNEMFØRELSESAFGØRELSE (EU) 2015/1928
   af 23. oktober 2015
   om afslutning af antidumpingproceduren vedrørende importen af visse typer folie af aluminium med oprindelse i Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 9, stk. 1, og
   ud fra følgende betragtninger:
   A.   INDLEDNING
   
   
               (1)
            
            
               Den 12. december 2014 indledte Europa-Kommissionen (»Kommissionen«) en antidumpingprocedure vedrørende importen til Unionen af visse typer folie af aluminium af en tykkelse på under 0,021 mm, uden underlag, kun valset, i ruller af en vægt på over 10 kg, med undtagelse af folie af aluminium af en tykkelse ikke under 0,008 mm og ikke over 0,018 mm, i ruller af en bredde ikke over 650 mm, med oprindelse i Folkerepublikken Kina (»Kina«) og offentliggjorde en indledningsmeddelelse i Den Europæiske Unions Tidende
                   (2).
            
         
               (2)
            
            
               Undersøgelsen blev indledt på grundlag af en klage indgivet af seks EU-producenter (»klageren«), der tegner sig for mere end 25 % af den samlede EU-produktion af den undersøgte vare. Klagen indeholdt umiddelbare beviser for skadevoldende dumping, som var tilstrækkeligt til at berettige indledningen af proceduren.
            
         
               (3)
            
            
               Kommissionen underrettede klageren, andre kendte EU-producenter, de kendte eksporterende producenter i Kina, producenter i mulige referencelande, kendte importører, distributører og andre parter, som den vidste var berørt af sagen, samt repræsentanter for Kina om indledningen af undersøgelsen. De interesserede parter fik lejlighed til at tilkendegive deres synspunkter skriftligt og anmode om at blive hørt mundtligt inden for den frist, der er fastsat i indledningsmeddelelsen.
            
         
               (4)
            
            
               Klageren, andre EU-producenter, de eksporterende producenter i Kina, importører og distributører fremsatte deres synspunkter. Alle interesserede parter, der anmodede herom og påviste, at der var særlige grunde til, at de burde høres, blev hørt.
            
         B.   TILBAGETRÆKNING AF KLAGEN OG AFSLUTNING AF PROCEDUREN
   
   
               (5)
            
            
               Ved brev af 20. august 2015 til Kommissionen trak klageren sin klage tilbage.
            
         
               (6)
            
            
               I overensstemmelse med grundforordningens artikel 9, stk. 1, kan procedurer afsluttes, hvis klagen trækkes tilbage, medmindre en sådan afslutning ikke vil være i Unionens interesse.
            
         
               (7)
            
            
               Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse. Kommissionen var derfor af den opfattelse, at denne procedure bør afsluttes. De interesserede parter er blevet underrettet herom og har fået mulighed for at fremsætte bemærkninger. Kommissionen har dog ikke modtaget bemærkninger, der godtgør, at en sådan afslutning ikke ville være i Unionens interesse.
            
         
               (8)
            
            
               Kommissionen konkluderer derfor, at antidumpingproceduren vedrørende importen til Unionen af visse typer folie af aluminium af en tykkelse på under 0,021 mm, uden underlag, kun valset, i ruller af en vægt på over 10 kg, med undtagelse af folie af aluminium af en tykkelse ikke under 0,008 mm og ikke over 0,018 mm, i ruller af en bredde ikke over 650 mm, med oprindelse i Kina bør afsluttes uden indførelse af foranstaltninger.
            
         
               (9)
            
            
               Denne afgørelse er i overensstemmelse med udtalelse fra det udvalg, der er nedsat ved artikel 15, stk. 1, i forordning (EF) nr. 1225/2009 —
            
         VEDTAGET DENNE AFGØRELSE:
   Artikel 1
   Antidumpingproceduren vedrørende importen af visse typer folie af aluminium af en tykkelse på under 0,021 mm, uden underlag, kun valset, i ruller af en vægt på over 10 kg, med undtagelse af folie af aluminium af en tykkelse ikke under 0,008 mm og ikke over 0,018 mm, i ruller af en bredde ikke over 650 mm med oprindelse i Folkerepublikken Kina og i øjeblikket henhørende under KN-kode ex 7607 11 19, afsluttes hermed.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 23. oktober 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT C 444 af 12.12.2014, s. 13.